
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 124
din 26 iunie 2014
privind aprobarea deplasării a doi consilieri locali
 municipali în oraşul Tabor - Cehia pentru reprezentarea Municipiului Sighişoara la Festivalul Internaţional „Tabor Meetings” 2014

Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.160/III/16.06.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere relaţiile de colaborare ale Municipiului Sighişoara cu oraşul Tabor din Cehia;

Văzând invitaţia adresată Primarului Municipiului Sighişoara de către Primarul oraşului Tabor-Cehia, domnul Jiří Fišer, înregistrată la Municipiul Sighişoara cu nr. 13.139/III/13.06.2014, de a participa la cea de-a XXIII-a ediţie a Festivalului Internaţional „Tabor Meetings”, eveniment ce va avea loc în perioada 12 - 14 septembrie 2014, în Tabor - Cehia;

Ţinând cont de prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere Raportul de specialitate nr. 13.161/III/16.06.2014 al Serviciului Relaţii Publice, cu propunerea deplasării a doi consilieri locali municipali în oraşul Tabor-Cehia, în perioada 11 – 15 septembrie 2014, pentru reprezentarea Municipiului Sighişoara la cea de-a XXIII-a ediţie a Festivalului Internaţional „Tabor Meetings”, eveniment care are loc în perioada 12 – 14 septembrie 2014, în Tabor - Cehia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „e”, (9), art. 45 (2) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. (1) Se desemnează, din partea Consiliului Local Sighişoara, ca membrii în delegaţia pentru reprezentarea Municipiului Sighişoara la Festivalul Internaţional „Tabor Meetings”, ce va avea loc în perioada 12 – 14 septembrie 2014, în Tabor-Cehia, următorii doi consilieri locali municipali: Ciucan Cristian şi Burlacu Adrian, deplasarea urmând a se realiza în perioada 11 – 15 septembrie 2014.


(2) Se aprobă deplasarea celor doi consilieri locali municipali desemnaţi la art. 1 (1) din prezenta hotărâre, în Tabor – Cehia, în perioada 11 – 15 septembrie 2014, pentru reprezentarea Municipiului Sighişoara la cea de-a XXIII-a ediţie a Festivalului Internaţional „Tabor Meetings”, care va avea loc în perioada 12 – 14 septembrie 2014, în Tabor – Cehia. 

Art.2. Se aprobă decontarea din bugetul local, a cheltuielilor de deplasare şi diurnă cuvenite, pe baza documentelor justificative ce vor fi prezentate la întoarcerea din deplasare.

Art.3. Consilieri locali municipali desemnaţi să efectueze deplasarea din partea Consiliului Local Sighişoara, potrivit art. 1 din prezenta hotărâre, au obligaţia, conform art. 44 din Legea nr. 393/2004 privind Statutul aleşilor locali, cu modificările şi completările ulterioare, să prezinte la prima şedinţă ordinară de consiliu local, un raport privind deplasarea efectuată, termenul maxim de depunere a acestuia fiind de 30 de zile de la data încheierii deplasării.
Art.4. Se încredinţează cu ducerea la îndeplinire a prevederilor prezentei hotărâri domnii consilieri locali municipali desemnaţi să efectueze deplasarea, Serviciul Relaţii Publice şi Direcţia Economică.
Art.5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Bontea Adrian
  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Relaţii Publice;

  1 ex. Direcţia Economică;
  1 ex. Ciucan Cristian – consilier local
  1 ex. Burlacu Adrian – consilier local
10 ex. 
A.F./G.V.
